《送许舍人稚干使赵兼荣侍还灵宝》
明代·黎民表

寒冰欲尽渡滹沱，千里梅花拥传过。内史声华高紫禁，才人词传满漳河。

茎台北望烟花绕，关路西连金鼓多。莫向故园贪彩服，凤皇池上待鸣珂。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。